मेरे लिए यह काम बड़ा ही आसान था तो दूसरे ही दिन मैंने एक महिला कैबिनेट मंत्री का पत्र उन्हें भिजवा दिया कि “अमुक पदाधिकारी को मैं व्यक्तिगत तौर पर जानती हूँ, ये एक बहुत ही योग्य अधिकारी है, आप कृपया इनका स्थांतरण हमारे क्षेत्र के अमुक अनुमंडल में कर दें” I पत्र भिजवाकर मैं निश्चिन्त हो गया कि जल्द ही काम हो जायेगा I लेकिन लीजिये, चार छह दिनों बाद ही पता चला कि उन्हीं मंत्री का एक और अनुशंसात्मक पत्र किसी और पदाधिकारी के नाम का दूसरे ही दिन कार्मिक सचिव को आ गया था तो पहली वाली अनुशंसा बेकार हो गयी थी I बहुत बुरा लगा लेकिन कर भी क्या सकता था……. मन मसोस कर रह गया I